Държавен вестник, бр. 82, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  82
Чл. 7. Общественото значение на работата 
в интерес на потребителите се определя в за­
висимост от:
1. участия на представители на сдружението 
в заседания на консултативни органи, имащи 
отношение към защита на потребителите, и 
представяне на предложения, становища и 
проекти в тези органи;
2. предложения, становища и проекти, има­
щи отношение към защита на потребителите, 
направени пред органи на държавна власт;
3. изградена и поддържана интернет стра­
ница, съдържаща актуална информация за 
потребителите;
4. брой на приемните, в които са предоста­
вяни съвети и информация на потребителите, 
през последната една година.
Г л а в а  т р е т а
ПРОЦЕДУРА ПО ФИНАНСИРАНЕ
Чл. 8. (1) Ежегодно до 15 март министърът 
на икономиката, енергетиката и туризма със 
заповед открива процедура за финансиране на 
сдруженията на потребителите.
(2) Заповедта съдържа най-малко следната 
информация: 
1. сума за финансиране на сдруженията на 
потребителите;
2. срок за подаване на заявления за участие 
в процедурата за финансиране на сдруженията;
3. начална дата на разглеждане на заявле­
нията за участие;
4. крайна дата за приключване на процеду­
рата за финансиране на сдруженията.
(3) Заповедта се публикува на интернет 
страницата на Министерството на икономика­
та, енергетиката и туризма, в раздел „Защита 
на потребителите“, подраздел „Сдружения на 
потребителите“, и поне в един централен еже­
дневник.
Чл. 9. (1) Сдружение на потребителите, 
което отговаря на условията за финансиране, 
подава заявление за участие в процедурата по 
образец съгласно приложение № 2.
(2) Заявлението за участие съдържа искане 
за финансиране, актуална банкова сметка на 
сдружението и декларация, че средствата ще 
бъдат разходвани само за дейности за защита на 
потребителите и ще бъдат отчетени по начина 
и в срока, определени в наредбата. 
Чл. 10. (1) Към заявлението по чл. 9 се 
прилагат документи, удостоверяващи обстоя­
телствата по чл. 3, които са:
1. заверено копие на актуалния учредителен 
акт или устав на сдружението на потребите­
лите, удостоверение за актуално състояние по 
регистрацията, удостоверение за регистрация 
на сдружението в Централния регистър на 
юридическите лица с нестопанска цел при 
Министерството на правосъдието;
2. декларация от представляващия сдру­
жението, че съответното сдружение действа 
изключително в защита на интересите на 
потребителите;
3. заверен с подпис и печат годишен отчет 
за извършената дейност за защита на потреби­
телите през последната една година;
4. декларация от представляващия сдружени­
ето и от членовете на органите за управление 
за удостоверяване на обстоятелствата по чл. 3, 
т. 4 и 5;
5. декларация от представляващия сдруже­
нието за удостоверяване на обстоятелствата 
по чл. 3, т. 6.
(2) Годишният отчет за извършената дейност 
съдържа подробна информация за показателите, 
посочени в чл. 6 и 7, и се представя във форма 
образец съгласно приложение № 3. Към го­
дишния отчет се прилагат следните документи: 
1. копие на заведените от сдруженията искови 
молби за защита на колективните интереси на 
потребителите;
2. екземпляр от изготвените от сдружени­
ята информационни материали за целите на 
проведените от тях информационни кампании;
3. екземпляр от издаваните от сдруженията 
списания и специализирани издания и/или 
публикации на потребителска тематика;
4. копие от подадените от сдружението 
сигнали, жалби и предложения до контролните 
органи, изпълняващи функции за защита на 
потребителите;
5. копие от внесените за обсъждане от 
представители на съответното сдружение пред­
ложения, проекти и становища в заседания на 
консултативни органи;
6. предложения, становища и проекти, които 
имат отношение към защитата на потребите­
лите, направени от сдружението пред органи 
на държавна власт;
7. списък на приемните за предоставяне 
на съвети и информация на потребителите 
с посочени адреси, работно време, телефони 
за контакт и имена на лицето, отговарящо за 
приемната, и опис на предоставените от съот­
ветната приемна съвети на потребителите през 
последната една година, доказващ реалното є 
функциониране.
Чл. 11. (1) Заявлението заедно с придру­
жаващите го документи се подава в запечатан 
непрозрачен плик от кандидата за финансиране 
лично или от упълномощен от него представител, 
или по пощата с препоръчано писмо с обратна 
разписка. Върху плика участникът посочва 
наименованието си, адрес за кореспонденция, 
телефон и по възможност – факс и електронен 
адрес, както и означение, че кандидатът участва 
в процедура за финансиране на сдруженията 
на потребителите.
(2) Когато заявлението е подадено по пощата, 
за дата на подаването му се счита датата на 
пощенското клеймо.